 பத்துப் பணம் கொடுத்தாலும் இத்தனை பதைப்பு ஆகாது.  பத்துப் பணம் வேணும்; இல்லாவிட்டால் பத்து சனம் வேணும்.  பத்துப் பிள்ளை பெற்றவளுக்கு ஒரு பிள்ளை பெற்றவள் முக்கிக் காட்டினாளாம்.  பத்துப் பேர் கண்ட பாம்பு சாகாது.  பத்துப் பேர் மருத்துவச்சிகள் கூடிக் கொண்டு குழந்தை கையை ஒடித்தார்கள்.  பத்துப் பேர் மெச்சப் படிக்கிறதிலும், ஆயிரம் பேரை அடிக்கிறதிலும், நாலு பேர் மெச்ச நடிக்கிறதிலும், மிடாமிடாவாகக் குடிக்கிறதே கெட்டிக்காரத்தனம்.  பத்துப் பேருக்குப் பல் குச்சி; ஒருவனுக்குத் தலைச்சுமை.  பத்துப் பேரைக் கொன்றவன் பரியாரி.